Landboustudente ontstig oor wegdoen met Afrikaans | Maroela Media
Foto: Alta Griffiths/eGGSA Library
Die eensydige gebruik van Engels het begin nadat 14 swart studente glo eergister kapsie teen onderrig in Afrikaans gemaak het. Hulle het glo onwettig betoog, op die kampus geskreeu en lesings ontwrig. Dít terwyl die meerderheid van die studente Afrikaanssprekend is.
'n Student, wat uit vrees vir viktimisering anoniem wil bly, het gesê die Afrikaanse studente is baie ontevrede oor die toedrag van sake. "Ons het ingeskryf met die verstandhouding dat 50% van die onderrig in Engels en 50% in Afrikaans is. Ons wil ons klasgelde terughê en ons gaan nie terug voordat daar weer ook lesings in Afrikaans is nie." Die student het gesê die taalprobleme op die kampus het 'n lang aanloop.
Die kollege het eergister 'n brief uitgestuur waarin Darryl Jacobs, waarnemende adjunk direkteur-generaal van landbou-ontwikkeling en ondersteuningsdienste in die departement van landbou, glo gesê het dat alle klasse met onmiddellike effek net in Engels aangebied sal word totdat die hele studentegemeenskap by die sensitiewe taalkwessie betrek is.
Die brief is gestuur nadat die groepie oproerige studente aangedui het dat hulle uitgesluit voel omdat van die lesings net in Afrikaans of gedeeltelik in Afrikaans aangebied word. Luidens die brief sal daar ook binne twee weke samesprekings tussen die studenteraad en huiskomitee wees om verhoudings en die taalkwessie te bespreek. 'n Dringende vergadering sal ook met die kollegeraad belê word.
Henk Maree, nasionale voorsitter van AfriForum Jeug, het 'n brief aan die kollege gestuur waarin beswaar gemaak word oor die wegdoen van Afrikaans. "Dit is studente se grondwetlike reg om in hul moedertaal onderrig te word sover dit moontlik is. Die Afrikaanse studente het juis by Elsenburg ingeskryf omdat hulle in Afrikaans onderrig wil word."
Maroela Media kon nie onmiddellik die kollege se woordvoerder vir kommentaar bereik nie.
Gaan dit ook onder die aandag van Solidariteit bring en dit op Facebook uitbesuim.
Kan net hoop dat die studente voet by stuk hou oor Afrikaans, want soos Afrikaners in die verlede al gewys het, raak hulle alles gewoond en is altyd die minste. Wys my een ander groep mense ter wêreld wat so vreedsaam sal bly terwyl hulle stelselmatig uitgewis word. Die meerderheid is klaar gewoond aan plaasmoorde en beskou dit as vanselfsprekend van die nuwe SA. "Almal ly onder misdaad". Om te kla is "rassisties" en hunkerend na die verlede.
as 'n instansie nie my taal praat nie kry hulle nie my geld nie. daar is altyd 'n ander uitweg / opsie.